AIŠKINAMASIS RAŠTAS

Dėl prašymo perduoti valstybinės žemės sklypus valdyti patikėjimo teise

1. Parengto tarybos sprendimo projekto tikslai ir uždaviniai:

Sprendimo projekto tikslas – prašyti Nacionalinės žemės tarnybos prie Žemės ūkio ministerijos perduoti Molėtų rajono savivaldybei valdyti, naudoti ir disponuoti jais patikėjimo teise valstybei nuosavybės teise priklausančius Nacionalinės žemės tarnybos prie Žemės ūkio ministerijos patikėjimo teise valdomus žemės sklypus viešosios paskirties rekreacijai ir poilsiui:

* 1. kitos paskirties 0,5509 ha ploto sklypą (unikalus Nr. 4400-0288-8311, kadastro Nr. 6252/0004:142, esantį Molėtų mieste, Sporto g. 46. Žemės sklypo naudojimo būdas – rekreacinės teritorijos;
  2. kitos paskirties 1,6321 ha ploto sklypą (unikalus Nr. 4400-0288-7925, kadastro Nr. 6252/0004:141, esantį Molėtų mieste, Sporto g. 48. Žemės sklypo naudojimo būdas – rekreacinės teritorijos.

2. Siūlomos teisinio reguliavimo nuostatos:

Priėmus sprendimą Molėtų rajono savivaldybės administracijos direktorius kreipsis į Nacionalinę žemės tarnybą prie Žemės ūkio ministerijos dėl žemės sklypų perdavimo patikėjimo teise Molėtų rajono savivaldybei.

3. Laukiami rezultatai:

Perduoti sklypai bus pritaikyti viešosios paskirties rekreacijai ir poilsiui.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės strateginio veiklos plano 2022–2024 metams, patvirtinto Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022–2024 metams patvirtinimo“, Turizmo paslaugų plėtros ir rajono įvaizdžio komunikacijos programos uždavinys „Kurti rajone aktyvaus laisvalaikio infrastruktūrą, mažinančią sezoniškumą“. Šio uždavinio įgyvendinimui vykdoma priemonė „08.2.2.3.2 Diskgolfo aikštyno įrengimas Molėtų mieste“. Prašomi perduoti žemės sklypai patenka į teritoriją, kurioje planuojama įrengti diskgolfo aikštyną.